Qualiata

Qualiata ;(ควอเลียต้า) อาณาจักรติดชายฝั่งทะเล เป็นอาณาจักรที่มีความเจริญรุ่งเรืองมากที่สุดของมนุษย์ ถูกกล่าวขานว่าเป็น 'หอคอยแห่งการเรียนรู้'

History
ควอเลียต้าถูกก่อตั้งขึ้นหลังจาก Lampehdinel (แลมเพดิเนล) ได้ไม่นาน เป็นอาณาจักรอันรุ่งเรืองซึ่งเต็มไปด้วยความรู้และปัญญาเป็นจำนวนมาก อีกทั้งยังเป็นอาณาจักรที่สนับสนุนทางด้านการศึกษาอย่างมาก มีวิทยาลัยเก่าแก่อย่าง 'เลโรลคัสต้า' ซึ่งเป็นวิทยาลัยแห่งแรกของมนุษย์

ภายใต้การสนับสนุนการศึกษาของมนุษย์มายาวนานเกือบ 200 ปี ควอเลียต้าก็ยังครองตำแหน่ง 'อาณาจักรแห่งแสงสว่าง' ควบคู่ไปด้วย เนื่องจากเป็นอาณาจักรเพียงแห่งเดียวที่ค้นพบวิธีการนำแร่ธรรมชาติมาสะกัดเป็นเชื้อเพลิงให้แสงสว่าง ซึ่งต่อมาวิทยาการนี้ก็ได้ถูกกระจายออกไปยังหลายอาณาจักร

และแม้ว่าควอเลียต้าจะมุ่งเน้นสนับสนุนในด้านการศึกษาของมนุษย์ แต่อาณาจักรแห่งนี้ในอดีตก็เคยเป็นแนวหน้าในการยึดครองพื้นที่พอๆกับซินโนลิคเช่นเดียวกัน ทว่าในทางกลับกันที่ซินโนลิคเปลี่ยนมาเป็นการสนับสนุนที่พึ่งพิงทางจิตใจให้กับมนุษย์ ควอเลียต้ากลับเลือกสนับสนุนการศึกษาแทนและประสบความสำเร็จเรื่อยมา  และในอาณาจักรแห่งนี้ก็มีสถานศึกษามากกว่า 40 แห่ง (เยอะที่สุดในทุกอาณาจักร)

Law
ด้วยความที่ควอเลียต้ามีพรมแดนติดกับอเคเซีย ทำให้รูปแบบของกฎหมายในอาณาจักรมีความคล้ายคลึงกัน โดยในควอเลียต้ากฎหมายสูงสุดนั้นถูกเรียกว่า 'ตราแห่งแสง' ซึ่งมีอำนาจครอบคลุมทั่วอาณาจักร

Geography
ภูมิศาสตร์ของคลอเลียต้าส่วนใหญ่เป็นภูเขาสูงและหุบเขา มีที่ราบค่อนข้างน้อย มีเทือกเขาสุงซึ่งติดกับอาณาจักรอเคเซียชื่อว่า 'เอเคียต้า' และทางใต้ติดกับทะเลใหญ่ โดยมี 'อ่าวซูฟิล' เป็นแหล่งเก็บเกี่ยวผลผลิตประมง

Population
ประชากรเฉลี่ยของควอเลียต้านั้นอยู่ที่ราวๆ 12,000 คน ประกอบด้วยบุคลากรดังต่อไปนี้
 * 1) ประชาชนทั่วไป - 40%
 * 2) นักเรียน/นักศึกษา - 30%
 * 3) บุคลากรผู้เกี่ยวข้องกับการศึกษา - 20%
 * 4) พ่อค้า - 10%

Language
ภาษาที่ถูกใช้ในควอเลียต้านั้นมีเพียงภาษาเดียว คือ
 * 1) Maran - เป็นภาษาทางการซึ่งใช้ในทุกบทบาทของควอเลียต้า

Currency
สกุลเงินที่ใช้เป็นแบบเดียวกันกับทุกอาณาจักร นั่นคือ 'เฟรนเต้' แต่อัตราค่าเงินจะแตกต่างกัน

Economy
หากไม่นับเม็ดเงินที่ได้จากการลงทุนทางด้านการศึกษา ควอเลียต้านั้นก็มีรายได้หลักมาจากการสนับสนุนทางด้านวิทยาการให้กับอาณาจักรต่างๆ  ด้วยภูมิประเทศที่ยากต่อการทำการเกษตรทำให้ไม่มีผลผลิตทางการเกษตรส่งออกเลย

Cuisine
ด้วยความที่ควอเลียต้านั้นเป็นเมืองติดทะเลที่มีอากาศค่อนข้างร้อน ทำให้ตั้งแต่อดีตอาหารของควอเลียต้ามีรสชาติค่อนข้างจัดแต่เรียบง่าย  อาหารส่วนใหญ่มักประกอบด้วยมัน และโปรตีนเป็นหลัก  โดยเฉพาะพายและปลาตากแห้ง เพราะพื้นที่ของควอเลียต้านั้นไม่เหมาะสมกับการเกษตรทำให้ไม่ค่อยปรากฏอาหารจำพวกผลไม้หรือข้าวสาลีให้เห็น  แต่ภายหลังจากที่ควอเลียต้าเปลี่ยนมาสนับสนุนด้านการศึกษาความหลากหลายของอาหารในอาณาจักรนี้ก็เพิ่มขึ้นจากผู้คนที่เข้ามาแลกเปลี่ยน